
KĖDAINIŲ R. LABŪNAVOS PAGRINDINĖS MOKYKLOS 
MOKINIŲ ASMENINIŲ MOBILIŲJŲ TELEFONŲ IR KITŲ IŠMANIŲJŲ ĮRENGINIŲ NAUDOJIMO TVARKOS APRAŠAS

I SKYRIUS
BENDROSIOS NUOSTATOS
 
	   1. Kėdainių r. Labūnavos pagrindinės mokyklos (toliau – Mokyklos) mokinių naudojimo(si) mobiliaisiais  telefonais taisyklės (toliau – Taisyklės) parengtos vadovaujantis  Lietuvos Respublikos švietimo, mokslo, sporto ministro Lietuvos respublikos sveikatos apsaugos ministro 2025 m. liepos 31 d. įsakymu Nr. V-807/V-726 ,,Dėl mokinių asmeninių mobiliųjų telefonų ir kitų galinių įrenginių naudojimo ikimokyklinio ugdymo ir bendrojo ugdymo mokykloje rekomendacijų patvirtinimo“.
2. Šiuo aprašu siekiama sudaryti saugią, ugdymui palankią ir pagarbią aplinką, padedančią mokiniams ugdytis atsakingo ir sąmoningo technologijų naudojimo įgūdžius.
3. Įrenginiais šiame dokumente laikoma mokinių turima įranga, skirta skambinti, rašyti žinutes, klausytis ar žiūrėti turinį, įgarsinti, fotografuoti, filmuoti, naudotis internetu ar kitoms veikloms, nesusijusioms su ugdymu.
4. Mokinių asmeninių mobiliųjų telefonų ir kitų išmaniųjų įrenginių naudojimo tvarkos aprašas apibrėžia mokinių asmeninių mobiliųjų telefonų ir kitų išmaniųjų įrenginių (toliau – įrenginiai) naudojimo Kėdainių r. Labūnavos pagrindinės mokykloje (toliau – Mokykla) tvarką pamokų, pertraukų, neformaliojo ugdymo bei kitų Mokyklos organizuojamų veiklų metu, taip pat dalyvaujant Mokyklos organizuojamose veiklose už Mokyklos ribų.
 
II SKYRIUS
MOKINIŲ ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMO MOKYKLOJE RIBOJIMO ATVEJAI IR IŠIMTYS

5. Mokinių asmeninių informacinių technologijų įrenginių naudojimas pamokų metu:
5.1. Mokinių asmeninių informacinių technologijų įrenginių naudojimas pamokų metu yra draudžiamas, išskyrus šiuos atvejus:
5.1.1.  ugdymo tikslams – mokiniai gali naudotis įrenginiais tik mokytojo ar švietimo pagalbos specialisto leidimu ir nurodymu, kai tai būtina ugdymo procesui (pvz., informacijos paieškai, užduočių atlikimui, edukacinių programų ar skaitmeninių mokymosi priemonių naudojimui);
5.1.2. sveikatos būklei valdyti – mokinys gali turėti ir naudoti mobilųjį įrenginį, kai jis reikalingas sveikatos būklei stebėti ar valdyti. Ši išimtis taikoma, pavyzdžiui, 1 tipo cukriniu diabetu sergantiems mokiniams, kai išmanusis įrenginys būtinas glikemijai stebėti, insulinui suleisti ar susisiekti su tėvais (globėjais, rūpintojais);
5.1.3. skubios pagalbos atvejais – jei mokiniui dėl sveikatos ar kitų svarbių priežasčių būtina turėti mobilųjį įrenginį, mokinio tėvai (globėjai, rūpintojai) apie tai informuoja Mokyklos direktorių, pateikdami rašytinį prašymą dėl savirūpos organizavimo ir nurodydami įrenginio naudojimo būtinumą.
5.2. pamokų metu griežtai draudžiama be mokytojo ar administracijos leidimo filmuoti, fotografuoti ar daryti garso bei vaizdo įrašus.
6. Įrenginių laikymas pamokų ir pertraukų metu:
6.1. pradinių klasių (1–4 kl.) mokiniai: jų telefonai dienos pradžioje padedami klasių specialiose dėžutėse, esančiose kiekvienoje klasėje. Jas saugo klasės mokytojas. Telefonai grąžinami tik po pamokų. Nei pamokų, nei pertraukų metu mokiniai telefonais naudotis negali, išskyrus atvejus, kai tai ugdymo tikslais leidžia mokytojas. 
6.2. 5–10  klasių mokiniai: prieš pirmą pamoką telefonus padeda į specialias dėžutes, kurios perduodamos Mokyklos budinčiam asmeniui. Mokytojas, kuris turi paskutinę pamoką atitinkamoje klasėje, pamokos pabaigoje paima dėžutę su telefonais iš budinčiojo asmens ir grąžina mokiniams. Nei pamokų, nei pertraukų metu telefonais naudotis negalima (išskyrus atvejus, kai tai ugdymo tikslais leidžia Mokytojas).
6.3. dėžutės laikomos pirmame aukšte prie budinčiojo asmens užrakintoje spintoje. Telefonų laikymo spinteles nuolat stebi vaizdo kamera, siekiant užtikrinti įrenginių saugumą.
6.4. 1-10 klasių mokinių telefonus neformaliojo švietimo būrelių ir pailgintos grupės metu surenka būrelio ar grupės mokytojas. Po užsiėmimų telefonai grąžinami.
7. Papildomos nuostatos dėl įrenginių turėjimo ir naudojimo:
7.1. Direktoriaus įsakymu bus patvirtintas ir viešai paskelbtas sąrašas mokinių, kuriems leidžiama turėti telefoną (pvz., dėl sveikatos ar kitų priežasčių). Šie mokiniai gali naudotis telefonu Mokyklos patalpose, įskaitant pertraukas;
[bookmark: _GoBack]7.2. Mokyklos budintis asmuo turi specialų telefono numerį, kuris yra viešas ir žinomas visiems mokiniams bei mokinių tėveliams (globėjams, rūpintojams). Šiuo numeriu tėveliai (globėjai/rūpintojai) skambina, kai reikia ypatingais atvejais susisiekti su konkrečiu mokiniu, kuris telefoną laiko telefonų dėžutėse ar pan.
7.3. Mokykla neatsako už mokinių asmeninių įrenginių ar jų priedų (pvz.: telefonų, laikrodžių, ausinių, pakrovėjų, kolonėlių) saugumą – atsakomybė tenka mokiniui ir jo tėvams (globėjams, rūpintojams).
 
III SKYRIUS
TAISYKLIŲ PAŽEIDIMŲ PREVENCIJA IR DRAUSMINIMO TVARKA

8. Apie mokinių asmeninių informacinių technologijų įrenginių naudojimo mokykloje ribojimo atvejus ir išimtis, tvarkos laikymąsi ir nesilaikymo pasekmes mokiniai informuojami mokslo metų pradžioje, o tėvai (globėjai, rūpintojai) – per susirinkimus ir elektroninį dienyną. 
9. Mokiniui pažeidus mobiliųjų įrenginių naudojimo taisykles, Mokytojui suteikiama teisė paimti įrenginį. Taikomos šios priemonės: 
9.1. pirmas kartas – įrašas e. dienyne, telefonas grąžinamas mokiniui po pamokų; 
9.2. antras kartas – informuojami tėvai, įrenginys grąžinamas tik jiems; 
9.3. trečias kartas ir daugiau per mėnesį – mokinys kartu su tėvais kviečiamas į Vaiko gerovės komisijos posėdį. 
10. Jei mokinys atsisako atiduoti telefoną, apie tai informuojamas klasės vadovas, socialinis pedagogas arba administracijos atstovas. Įvykis fiksuojamas ir nedelsiant informuojami tėvai (globėjai, rūpintojai).  
IV SKYRIUS
BAIGIAMOSIOS NUOSTATOS
 
11. Mokykla per el. dienyną nuolat teikia informaciją mokiniams ir jų tėvams apie atsakingą technologijų naudojimą, galimas per didelio naudojimo pasekmes sveikatai ir mokymuisi (pvz.: paskaitos, prevenciniai renginiai, diskusijos). 
12. Pertraukų metu sudaromos sąlygos mokinių poilsiui ir bendravimui be įrenginių (pvz.: žaidimų erdvės, fizinio aktyvumo užduotys, stalo žaidimai ir kt.). 
13. Naujai priimtas susitarimas dėl telefonų naudojimo taikomas 1 mėnesio bandomuoju laikotarpiu, kuriuo stebima, kaip mokiniai laikosi nustatytos tvarkos; fiksuojami pažeidimai ir apibendrinta informacija viešinama Mokyklos TV bei informaciniame stende. 
14. Pasibaigus bandomajam laikotarpiui, susitarimo laikymosi rezultatai aptariami su Mokinių taryba, paviešinami bendruomenei, ir priimamas sprendimas dėl susitarimo tęstinumo arba koregavimo. 
15. Mokytojai pamokų metu mobiliaisiais telefonais nesinaudoja, išskyrus mokinių sveikatos sutrikimo, drausmės pažeidimo, neatvykimo mokinio į pamoką ar kitais išimtinais atvejais.
16. Tvarkos aprašas tvirtinamas direktoriaus įsakymu, suderinus su Mokyklos taryba.

